ඒ අනුව තමන් එම ව්‍යාපෘතිය ක්‍රියාත්මක කල නමුත් රාජ්‍ය මුදල් රෙගුලාසි උල්ලංඝනය නොකල බවයි හිටපු ජනාධිපති ලේකම්වරයා ප්‍රකාශ කළේ.පසුගිය ජනාධිපතිවරණ සමයේදි විදුලි සංදේශ නියාමන කොමිෂන් සභාවට අයත් රුපියල් මිලියන 600 ක මුදලක් වැයකරමින් සිල් රෙදි බෙදාහැරීම සම්බන්ධයෙන් වන නඩුවේ තුන් වන දිනටත් සාක්ෂි ලබා දෙමින් ඔහු මේ බව කියා සිටියා.විධායකයේ ප්‍රධානියා ලෙස ජනාධිපතිවරයා නිකුත් කරන නියෝග මහජන සුභ සිද්ධිය වෙනුවෙන් කරන නිත්‍යානුකුල නියෝග ලෙස තමා සලකන බවත් එම නියෝග කඩ කළේ නම් විනය කඩකිරීමේ චෝදනාවට ලක්වීමට තිබූ බවත් හිටපු ජනාධිපති ලේකම්වරයා සාක්ෂි ලබා දෙමින් මෙහිදී සඳහන් කළා.